К-стапач-маркера(1)

NAME
kbookmarkmerger - Програм за стапање датог скупа маркера у корисников списак маркера.

SYNOPSIS

kbookmarkmerger [КуТ опције...] [КДЕ опције...] {фасцикла}

Опис

К-стапач-маркера је програм за стапање датог скупа маркера у корисникове маркере. Ако корисник до сада није додао ниједан маркер, биће створен нов списак маркера и дати маркери уметнути у њега. К-стапач-маркера притом памти који су фајлови већ били стопљени раније, те једном додати маркери неће бити додати поново као дупликати. У случају да је КДЕ у погону док се извршава К-стапач-маркера, КДЕ-ов подсистем маркера биће обавештен о изменама у корисниковим маркерима, те ће сви програми који им приступају (нпр. К-освајач) одмах уочити измене.

Традиционално се нешто налик овоме изводило тако што би се при отварању новог корисничког налога користио пажљиво састављени костур домаће фасцикле, који већ садржи стандардни скуп маркера. Проблем с овим приступом јесте што се после стварања налога не могу ширити нови маркери свим корисницима.

Механизам К-стапача-маркера користан је систем-администраторима када желе да свим корисницима рашире маркер који указује на одређени документ (на пример, важне напомене о систему). Може бити користан и дистрибутерима, на пример за прилагање фајлова маркера у пакете тако да их К-стапач-маркера стопи у корисников списак маркера при инсталирању пакета. Овако документација за софтверски пакет може постати лако и видљиво приступачна одмах након његовог инсталирања.

Једини параметар неопходан К-стапачу-маркера јесте име фасцикле у којој ће бити потражени фајлови маркера. Сви фајлови у датој фасцикли биће узети у обзир за стапање у корисникову поставу. Фајлови маркера морају бити ваљани ИксБЕЛ фајлови.

Види још

Приручник за К-освајач: help:/konqueror/index.html

Примери

    pera@hal9000 kbookmarkmerger /usr/local/extra-bookmarks

Стапа све фајлове маркера ускладиштене у /usr/local/extra-bookmarks у Перин списак маркера.

Стандарди

Спецификација ИксБЕЛ-а: http://pyxml.sourceforge.net/topics/xbel/

Ограничења

При одређивању да ли је дати фајл маркера већ стопљен у корисников списак маркера, К-стапач-маркера просто разматра име фајла; садржај се уопште не проверава. То значи да измена фајла маркера који је већ једном стопљен са корисниковим маркерима неће окинути поновно стапање.

Такође имајте у виду да ће, у случају да корисник измени маркер који је стопљен у његову поставу, изворни фајл маркера остати неизмењен.

Аутор

Фрерих Рабе <raabe@kde.org>

AUTHOR
Фрерих Рабе.